প্রেম অসম্পূর্ণ হতেই পারে কারণ জীবনে সব কিছু পাওয়া যায় না। এই সত্যটা মেনে নিয়েই আমাদের বেঁচে থাকতে হয়। কিন্তু অনেক সময়ে এই অসম্পূর্ণতার পিছনে থাকে এমন কিছু কারণ যেগুলো হয়তো এড়িয়ে যাওয়া যেত। 
থার্ড আই এন্টারটেইনমেন্টের একটি মিউজিক ভিডিও তেমনই একটি কারণের কথা বলে, তা হল ধূমপান। মন ছুঁয়ে যাওয়া সুরে, গানে গানে একটি অসম্পূর্ণ প্রেমের সম্পূর্ণ গল্প বলেছে এই ভিডিও। কয়েকজন তরুণ শিল্পীর সমবেত প্রচেষ্টা। গুণমানের দিক থেকে হয়তো খুব পেশাদার নয় কিন্তু ভিডিওটি দেখে প্রত্যেকেই নিজেকে অথবা পরিচিত কাউকে খুঁজে পাবেন। 

এই বিষয়ে অন্যান্য খবর

কারণে-অকারণে বসের থেকে ছুটি চাইবেন কী ভাবে, শেখালেন ডিজে বাপন
প্রেমের গানে ‘ঘন’ হলেন রাজদীপ-মম


ঠিক এইভাবে ধূমপানের বিষয়টি হয়তো খুব একটা দেখা হয় না বা হয়নি। সেদিক থেকে দেখতে গেলে বেশ অভিনব ভাবনা। আর যদি এই ভিডিওটি দেখে কারও জীবনযাত্রায় সামান্য হলেও পরিবর্তন আসে, তবে এই প্রচেষ্টা সার্থক। দেখে নিতে পারেন ভিডিওটি নীচের লিঙ্কে ক্লিক করে—